Page:Peck o' maut.pdf/2



O Willie brew’d a peck o' maut;

And Rab and Allan came to pree;

Three blither hearts, that lee lang night,

Ye wadna found in Christendie.

We are na fou we're no that fou,

But just a drappie in our ee,

The cock may craw, the day may daw,

And aye we'll taste the barley-bree.

Here are we met three merry boys,

Three merry boys I trow are we;

And mony night we've merry been,

And mony mair we hope to be.

It is the moon, I ken her horn,

That's blinking in the lift sae hie,

She shines sae bright to wyle us hame,

But by my south she'll wait a wee.

Wha first shall rise to gang awa,

A cuckold coward loun is he!

Wha first beside his chair shall fa',

He is the king amang us three: